**Ikt. sz.: 976 /2012**

**VISSZATÉRÍTENDŐ TÁMOGATÁSI SZERZŐDÉS**

mely létrejött egyrészről **Fácánkert Község** **Önkormányzata** (7136 Fácánkert, Árpád u. 12 képviseli: Orbán Zsolt polgármester), továbbiakban, mint **Támogató**,

másrészről a Fácánkert Községért Közalapítvány 7136 Fácánkert, Árpád u 12 képviseli:Glück Hedvig elnök , mint **Támogatott** között a Fácánkerti Szabadidőpark fejlesztése célra benyújtott pályázat költségeinek előfinanszírozása tárgyában.

1. A **Támogató** Fácánkert Község Önkormányzatának Képviselő-testülete 116/2012 (XI.28) sz. határozata alapján a Fácánkert Községért Közalapítvány által megpályázott „Fácánkerti Szabadidőpark fejlesztése „ c projekt költségeinek támogatására **Támogatott** részére 2012.12.15-ig 76.200.- Ft, célzott visszatérítendő támogatást nyújt a 2012. évben, amennyiben a pályázat nyer, a támogatási döntésről szóló határozat kézhezvételét követően, Fácánkert Község Önkormányzata visszatérítendő támogatásként a Közalapítvány számára biztosítja a lebonyolítás költségeit visszatérítendő támogatásként.
2. A **Támogató** a támogatást legkésőbb2012.12.15-ig a **Támogatott** bankszámlájára átutalja.
3. A támogatott vállalja, hogy a visszatérítendő támogatást, a pályázat lebonyolítását, elszámolását és a támogatás bankszámlára érkezését követő 5 napon belül, de legkésőbb 2013. december 31-ig támogató számlájára visszautalja.
4. A **Támogatott** a támogatás felhasználásáról írásos szakmai és – a számlamásolatok csatolásával - pénzügyi beszámolót készít, melyet Fácánkert Község Önkormányzatának címezve legkésőbb 2013.12.31-ig benyújt. A támogatási összeg kizárólag az 1. pontban felsorolt tevékenységekkel kapcsolatban felmerülő költségek fedezetéül használható fel.
5. A beszámolót a képviselő-testület tárgyalja és fogadja el, ezt megelőzően a hivatal szükség esetén hiánypótlásra szólítja fel a **Támogatott**at, amely köteles azt 5 napon belül a 3. pont szerint benyújtani. Ez esetben a beszámolóról képviselő-testület a soron következő ülésén dönt.
6. A Támogatott hozzájárul a támogatás rendeltetésszerű felhasználásának a Sióagárd-Fácánkert Községek Körjegyzősége által ellenőrzéssel megbízott személyek és szervezetek általi ellenőrzéséhez.
7. A támogatás felhasználására vonatkozó egyéb rendelkezéseket a civil szervezetek önkormányzati támogatásáról szóló 22/ 2009. (II.12) sz. képviselő-testületi határozattal elfogadott szabályzat, valamint a Ptk.vonatkozó rendelkezései tartalmazzák.

Fácánkert, 2012. december 5.

.

…………………………………….. ……………………………………

 Támogató Támogatott

Fácánkert Község Önkormányzata Fácánkert Községért Közalapítvány

Fácánkert, Árpád u 12 Fácánkert

Ellenjegyezte: